बिग बॉस में 'आवाम की चहेती' रही अर्शी खान कांग्रेस में हुईं शामिल, मिली ये जिम्मेदारी  
'बिग बॉस 11' में आ चुकी हैं नजर
सोशल मीडिया पर एक्टिव हैं अर्शी
कांग्रेस पार्टी में हुईं शामिल
'बिग बॉस 11 (Bigg Boss 11)' में अपनी पारी के दौरान 'आवाम की चहेती' के तौर पर फेमस रही अर्शी खान (Arshi Khan) कांग्रेस (Congress) पार्टी में शामिल हो गई हैं.  इससे पहले बिग बॉस में उनकी साथी रहीं शिल्पा शिंदे (Shilpa Shinde) भी कांग्रेस में शामिल हो गई थीं. अर्शी खान (Arshi Khan) को कांग्रेस पार्टी में मुंबई प्रदेश माइनरिटी वेलफेयर कमेटी का वाइस प्रेसिडेंट बनाया गया है. अर्शी खान (Arshi Khan) ने कांग्रेस में शामिल होने पर कहा है, 'मैं कांग्रेस पार्टी में शामिल होने पर बहुत खुश हूं क्योंकि ये बहुत ज्यादा समाज सेवा करते हैं. जैसा अच्छा काम ये करते हैं, उसे मैंने अपनी आंखों से देखा है. '
A post shared by Arshi khan (A.K47) (@arshikofficial) on Feb 28, 2019 at 3:10am PST
'बिग बॉस 11 (Bigg Boss 11)' में  नजर आ चुकीं अर्शी खान (Arshi Khan) ने कांग्रेस (Congress) पार्टी में शामिल होने का ऐलान अपने इंस्टाग्राम एकाउंट पर भी कर चुकी हैं. अर्शी खान ने अपने इंस्टाग्राम पर लिखा हैः 'अर्शी खान, खेल गई...' अर्शी खान ने अपनी पोस्ट में भी आवाम का जिक्र किया है. 
अर्शी खान (Arshi Khan) जब तक बिग बॉस के अंदर रहीं उन्होंने खूब हंगामा बरपाया.  बिग बॉस में भी प्रियांक शर्मा ने उन्हें जमकर निशाना बनाया था. टीवी एक्ट्रेस हिना खान ने तो उन पर भद्दे कमेंट तक किए थे. लेकिन अर्शी खान ने किसी की परवाह नहीं की. अर्शी बॉक्स क्रिकेट लीग में (बीसीएल) में भी नजर आ चुकी हैं. इसके अलावा अर्शी खान टीवी शो 'बिट्टी बिजनेस वाली' में भी काम कर चुकी हैं. अर्शी खान सोशल मीडिया पर काफी एक्टिव हैं, और उनके डांस वीडियो खूब वायरल होते हैं.